3. การประกอบธุรกิจ

บริษัทมีจุดเด่นในการดำเนินธุรกิจที่แตกต่างจากคู่แข่ง คือ

-   ทีมงานที่มีประสบการณ์และได้รับความเชื่อถือจากภาครัฐ

    บริษัทมีคณะกรรมการและผู้บริหารที่มีประสบการณ์ในอุตสาหกรรมนี้มามากกว่า 20 ปี
    และด้วยประสบการณ์และความสัมพันธ์ที่ดีของทีมงานกับหน่วยงานต่างๆของรัฐ
    ทำให้บริษัทได้รับความเชื่อถือถึงความสามารถในการทำงานให้บรรลุได้ตามเป้าหมาย
    และได้รับการยอมรับอย่างกว้างขวาง จนได้รับมอบหมายให้ทำงานหลายๆ
    โครงการอย่างต่อเนื่อง

-   การดำเนินธุรกิจที่หลากหลาย

    บริษัทดำเนินธุรกิจหลัก 2 ประเภท ได้แก่ ธุรกิจการให้บริการและธุรกิจการขาย
    โดยธุรกิจการให้บริการของบริษัทได้แก่ (1) งานด้านวิศวกรรมไฟฟ้า ประกอบด้วย
    งานระบบสายส่งไฟฟ้า งานสถานีไฟฟ้าย่อย งานระบบจำหน่าย งานระบบไฟฟ้าใต้ดิน
    งานด้านพลังงานทดแทน (2) งานระบบไฟฟ้าและเครื่องกล ประกอบด้วย
    งานระบบปรับอากาศ และระบบประปาสุขาภิบาล และงานระบบท่อรับแรงดัน (3)
    งานด้านเสาโทรคมนาคม การสื่อสาร (4)
    งานด้านการติดตั้งระบบสัญญาณสำหรับการควบคุมการเดินรถไฟ
    สำหรับธุรกิจการขายประกอบด้วย (1) งานผลิตและจำหน่ายเสาโครงเหล็กพร้อมอุปกรณ์ (2)
    งานจำหน่ายอุปกรณ์ยึดจับ (3) งานจำหน่ายวัสดุก่อสร้าง รวมทั้งอุปกรณ์ไฟฟ้าทุกประเภท
    ส่งผลให้บริษัทมีรายได้จากการดำเนินธุรกิจที่หลากหลาย
    ทำให้บริษัทสามารถกระจายความเสี่ยงและลดการพึ่งพิงธุรกิจใดธุรกิจหนึ่ง ทั้งนี้ รายได้หลักปี
    2551 มาจากงานด้านวิศวกรรมไฟฟ้าร้อยละ 54 งานระบบไฟฟ้าและเครื่องกล ร้อยละ 5
    และรายได้จากการขายสินค้าจากโรงงาน ซึ่งได้แก่ เสาโครงเหล็ก อุปกรณ์จับยึด
    และวัสดุก่อสร้าง ร้อยละ 40 และงานอื่น ๆ ร้อยละ 1

-   ต้นทุนที่แข่งขันได้

    บริษัทมีความได้เปรียบทางการแข่งขันเนื่องจาก

    -   บริษัทเป็นผู้ผลิตเสาโครงเหล็กซึ่งเป็นวัสดุหลักในงานก่อสร้างและติดตั้ง เสาโทรคมนาคม
        สายส่ง 115 เควี สายส่ง 230 เควี และป้ายโฆษณากลางแจ้งได้เอง
        ซึ่งทำให้บริษัทสามารถบริหารต้นทุนงานบริการในส่วนของงานก่อสร้างดังกล่าวได้ดีกว่าคู่แข่งที่ไม่สามารถผลิตเสาโครงเหล็กเองได้

    -   บริษัทเป็นผู้ดำเนินธุรกิจให้บริการงานด้านวิศวกรรมไฟฟ้ามาอย่างยาวนาน
        จึงมีความสัมพันธ์กับลูกค้าและมีการเติบโตของรายได้อย่างต่อเนื่อง
        ส่งผลให้บริษัทมีความสัมพันธ์ที่ดีกับผู้จำหน่ายสินค้า (Supplier) เนื่องจาก
        บริษัทสั่งซื้อสินค้าในปริมาณมาก และต่อเนื่อง ดังนั้น
        ผู้จัดจำหน่ายสินค้าส่วนใหญ่จึงเสนอราคาที่สามารถแข่งขันได้ให้แก่บริษัท
        เพื่อใช้ในการเข้าประมูลงานต่างๆ

-   การวางสายเคเบิ้ลใยแก้วแบบวิธีใช้ลมอัด (Blowing Method)

    บริษัทเป็น 1 ใน 2
    บริษัทในประเทศไทยที่มีความสามารถในการวางสายเคเบิ้ลใยแก้วแบบวิธีใช้ลมอัด (Blowing
    Method) โดยวิธีการวางสายเคเบิ้ลใยแก้วดังกล่าวเหมาะสำหรับการวางสาย Fiber
    Optic ขนาดเล็กในท่อที่มีช่วงของการร้อยสายยาว ซึ่งถือเป็นเทคโนโลยีที่ทันสมัย
    ลดการสูญเสียจากการชำรุดของสาย Fiber Optic
    และสามารถนำมาใช้ในงานเสาโทรคมนาคมที่ดำเนินงานก่อสร้างพร้อมกับการวางท่อแก๊สได้เป็นอย่างดี

-   เป็นบริษัทที่ขึ้นทะเบียนกับหน่วยงานราชการที่หลากหลาย

    ในการรับงานจากหน่วยงานราชการนั้น
    บริษัทจะต้องขึ้นทะเบียนกับแต่ละหน่วยงานของราชการเสียก่อน ทั้งนี้
    จากการประสบการณ์อันยาวนานและผลงานอันเป็นที่ยอมรับของบริษัท
    ได้ส่งผลให้บริษัทเป็นบริษัทที่ได้รับอนุญาตให้ขึ้นทะเบียนกับหน่วยงานราชการต่างๆ มากมาย
    อาทิเช่น กรุงเทพมหานคร การท่าเรือแห่งประเทศไทย การไฟฟ้าฝ่ายผลิต
    การไฟฟ้าส่วนภูมิภาค และการไฟฟ้านครหลวง
    ซึ่งส่งผลให้บริษัทสามารถรับงานจากหน่วยงานราชการได้หลากหลายในอนาคต

    1.  ลักษณะผลิตภัณฑ์หรือบริการ

        บริษัทสามารถแบ่งการประกอบธุรกิจออกเป็น 2 กลุ่ม ได้แก่
        ธุรกิจการให้บริการและธุรกิจงานขาย โดยมีรายละเอียดของงานในแต่ละกลุ่ม ดังนี้

        1.  ธุรกิจการให้บริการ

            ธุรกิจการให้บริการของบริษัทประกอบไปด้วยงานออกแบบ จัดหา
            และรับเหมาติดตั้งด้านวิศวกรรมไฟฟ้า งานระบบไฟฟ้าและเครื่องกล
            งานระบบท่อรับแรงดันสูง ตลอดจนถึงงานด้านเสาโทรคมนาคม
            ซึ่งสามารถแบ่งตามลักษณะงานได้ดังต่อไปนี้

            งานด้านวิศวกรรมไฟฟ้า

            บริษัทให้บริการครอบคลุมตั้งแต่งานระบบสายส่งไฟฟ้า (Transmission Line
            System) งานสถานีไฟฟ้าย่อย (Power Substation) งานระบบจำหน่าย
            (Distribution Line System) และงานระบบไฟฟ้าใต้ดิน (Underground
            Cable System) หรือกล่าวอีกนัยหนึ่งคือ บริษัทเริ่มให้บริการตั้งแต่การออกแบบ
            จัดหา ก่อสร้าง ติดตั้งงานที่เกี่ยวข้องกับระบบวิศวกรรมไฟฟ้าได้อย่างครบวงจร
            ตั้งแต่กระแสไฟฟ้าออกจากระบบผลิตกระแสไฟฟ้า หรือโรงผลิตกระแสไฟฟ้า
            ผ่านสถานีไฟฟ้าย่อย ระบบสายส่ง ระบบจำหน่ายถึงผู้ใช้ไฟที่เป็นที่อยู่อาศัย
            ธุรกิจอุตสาหกรรม หรือแหล่งชุมชน
            เรียกได้ว่าการให้บริการของบริษัทเป็นงานระบบวิศวกรรมไฟฟ้าที่ครบวงจร
            และเบ็ดเสร็จภายในบริษัทเดียว ดังแผนภาพต่อไปนี้

            []

            []

            เขื่อน/

            โรงผลิตไฟฟ้า

            ลักษณะงานออกแบบ จัดหา ก่อสร้างและติดตั้งงานวิศวกรรมไฟฟ้าทั้งหมด
            สามารถจำแนกได้เป็นงานออกแบบ ก่อสร้าง
            และติดตั้งอุปกรณ์ไฟฟ้าของระบบเฉลี่ยประมาณร้อยละ 80 ของมูลค่างาน
            ส่วนที่เหลือร้อยละ 10 เป็นค่าดำเนินการ และอีกร้อยละ 10
            จะเป็นงานก่อสร้างโยธา ซึ่งบริษัทมีนโยบายว่าจ้างผู้รับเหมาช่วงในส่วนงานนี้
            เนื่องจากเป็นงานที่ใช้แรงงานค่อนข้างมาก อย่างไรก็ตาม ผู้จัดการโครงการนั้นๆ
            จะติดตามผลการดำเนินงานของผู้รับเหมาช่วงอย่างต่อเนื่องและเข้มงวด
            เพื่อให้งานเสร็จทันตารางเวลาที่ระบุไว้ในสัญญาว่าจ้าง

            ตัวอย่างลูกค้าในอดีตที่สำคัญของบริษัทในช่วง 3 ปีที่ผ่านมา (2549-2551)
            ดังต่อไปนี้

            หน่วย: ล้านบาท

            []

            ที่มา: บริษัท

            งานระบบไฟฟ้าและเครื่องกล

            บริษัทให้บริการเริ่มตั้งแต่การออกแบบ จัดหา ก่อสร้าง
            และบริการติดตั้งงานที่เกี่ยวข้องกับระบบวิศวกรรมระบบตั้งแต่ปี 2539
            โดยเริ่มจากการเสนอให้บริการในระบบปรับอากาศสำหรับโรงงานอุตสาหกรรม
            และขยายขอบเขตการให้บริการอย่างต่อเนื่องจนถึงปัจจุบัน
            บริษัทสามารถให้บริการในงานระบบที่ครบวงจรและเบ็ดเสร็จภายในบริษัท ได้แก่

-   ระบบปรับอากาศ ประกอบด้วย

-   ระบบปรับอากาศขนาดใหญ่ (Air Conditioning System)

-   ระบบระบายอากาศ (Ventilation)

-   ระบบห้องทำความเย็น (Refrigeration)

-   ระบบห้องสะอาด (Clean Room)

-   ระบบควบคุมอุณหภูมิและความชื้น (Automatic Temperature and Humidity Control
    System)

-   ระบบอัดอากาศในบันไดหนีไฟ (Pressurized Stairs) และ

-   ระบบควบคุมปริมาณอากาศ (Variable Air Volume or VAV)

-   ระบบประปาสุขาภิบาล ประกอบด้วย

-   ระบบท่อประปา (Plumbing System)

-   ระบบท่อรับแรงดัน (High Pressure Piping)

-   ระบบผลิตไอน้ำและน้ำร้อน (Steam Boiler and Hot Water System)

-   ระบบท่อรับแรงดันสูง ประกอบด้วย

-   ระบบวางท่อไอน้ำแรงดันสูง (High Pressure Steam Piping)

    ตัวอย่างลูกค้าในอดีตที่สำคัญของบริษัทในช่วง 3 ปีที่ผ่านมา (2549-2551) ดังต่อไปนี้

  หน่วย: ล้านบาท

[]

ที่มา: บริษัท

งานด้านเสาโทรคมนาคมและระบบสัญญาณ

-   ติดตั้งเสาโทรคมนาคมและวิทยุสื่อสาร (Telecommunication and Radio
    Communication)

    เนื่องจากที่ผ่านมา ภาวะอุตสาหกรรมด้านโทรคมนาคมมีการขยายตัวอย่างต่อเนื่อง
    ตามการขยายตัวของเศรษฐกิจและการเปลี่ยนแปลงของเทคโนโลยี
    กอปรกับพื้นฐานงานด้านเสาโทรคมนาคมส่วนใหญ่ตั้งอยู่บนพื้นฐานเดียวกับวิศวกรรมไฟฟ้า
    อีกทั้งบริษัทมีโรงงานผลิตเสาโครงเหล็กและหน่วยงานออกแบบเสาโครงเหล็กชนิด Made to
    Order เป็นของตนเอง บริษัทจึงสามารถขยายส่วนงานด้านเสาโทรคมนาคมโดยเริ่มตั้งแต่ปี
    2544 เป็นต้นมา ทั้งนี้ บริษัทให้บริการเริ่มตั้งแต่การออกแบบ จัดหา
    และบริการติดตั้งงานในธุรกิจเสาโทรคมนาคม
    รวมทั้งผลิตเสาโทรคมนาคมให้แก่ผู้ให้บริการโทรศัพท์เคลื่อนที่ (Operator)
    และผู้ที่ชนะการประมูลจากผู้ให้บริการโทรศัพท์เคลื่อนที่อีกทอดหนึ่ง
    ซึ่งลักษณะและคุณสมบัติของเสาโทรคมนาคมของผู้ให้บริการโทรศัพท์เคลื่อนที่แต่ละรายจะมีความแตกต่างกัน
    และขึ้นอยู่กับสภาพภูมิศาสตร์ของสถานที่ตั้งเป็นองค์ประกอบด้วยเช่นกัน อย่างไรก็ตาม
    นับตั้งแต่ปี 2548 เป็นต้นมา บริษัทเปลี่ยนแปลงนโยบายการดำเนินธุรกิจ
    โดยลดสัดส่วนงานให้บริการและเน้นการขายเสาโทรคมนาคมให้แก่ผู้ให้บริการโทรศัพท์เคลื่อนที่
    (Operator) หรือผู้ที่ชนะการประมูลจากผู้ให้บริการโทรศัพท์เคลื่อนที่อีกทอดหนึ่งมากขึ้น
    เพื่อลดภาระการให้บริการ
    ทำให้สัดส่วนรายได้จากการให้บริการติดตั้งเสาโทรคมนาคมของบริษัทลดลงอย่างต่อเนื่อง

-   ระบบเชื่อมโยงเครือข่ายเคเบิ้ลใยแก้ว (Optical Fiber)

    นอกจากนี้ ในงานด้าน โทรคมนาคม
    บริษัทยังให้บริการด้านการวางสายเคเบิ้ลใยแก้วโดยวิธีลมอัด (Blowing Method)
    ซึ่งเป็นเทคโนโลยีร้อยสายเคเบิ้ลใยแก้วในท่อที่มีช่วงของการร้อยสายยาวและเป็นสายขนาดเล็ก
    โดยใช้วิธีลมอัดแทนวิธีคนลาก ทั้งนี้
    เพื่อเพิ่มความรวดเร็วในการทำงานและลดความเสียหายที่อาจเกิดจากการใช้กำลังคนลากที่ไม่สม่ำเสมอ
    ซึ่งคุณสมบัติของ Blowing Method เหมาะสำหรับการวางสายเคเบิ้ลใยแก้ว
    ขนาดเล็กควบคู่กับการวางท่อแก๊ส โดยเทคโนโลยีนี้ ถือเป็นเทคโนโลยีที่ดี ทันสมัย
    ราคาไม่แพง และที่ผ่านมาบริษัทได้ใช้ Blowing Method
    ในการวางสายเคเบิ้ลใยแก้วควบคู่กับการท่อแก๊ซสำหรับโครงการที่หาดใหญ่ ระยอง แก่งคอย
    และโดยล่าสุด บริษัทได้ให้บริการวางสายเคเบิ้ลโดยวิธี Blowing Method
    สำหรับการวางสายเคเบิ้ลใยแก้ว โครงการท่อแก๊สวังน้อย พระนครเหนือ/พระนครใต้

    ตลาดสำหรับงาน Blowing Method เป็นตลาดเล็ก จึงมีผู้สนใจลงทุนในเทคโนโลยีนี้น้อย
    ปัจจุบันมีเพียง 2 บริษัทในประเทศไทยที่มีการให้บริการติดตั้งสายเคเบิ้ลใยแก้วด้วยวิธีดังกล่าว
    อย่างไรก็ตาม บริษัทมีความเชื่อมั่นว่า หากมีการสร้างท่อแก๊สเส้นใหม่
    บริษัทก็มีศักยภาพในการได้รับงาน เนื่องจาก บริษัทมีประสบการณ์ในการใช้ Blowing
    Method สำหรับการวางท่อแก๊สไทย-มาเลเซีย นอกจากนี้ โอกาสการเข้าสู่งาน Blowing
    Method ของคู่แข่งมีไม่มาก เนื่องจาก การประมูลงานจำเป็นอาศัยประสบการณ์การทำงาน
    นอกเหนือจากการลงทุนในเครื่องจักรเพียงอย่างเดียว

-   ระบบอาณัติสัญญาณ

  บริษัทให้บริการ ออกแบบ ติดตั้ง และทดสอบระบบสื่อสารสัญญาณระบุตำแหน่งการเดินรถของรถไฟ
  โดยวางอุปกรณ์ตรวจจับ
  และเชื่อมต่ออุปกรณ์จับสัญญาณเข้ากับอุปกรณ์หลักเพื่อแสดงสถานะส่งกลับไปที่สถานีรถไฟ
  และศูนย์กลางควบคุมการเดินรถ

ตัวอย่างลูกค้าในอดีตที่สำคัญของบริษัทในช่วง 3 ปีที่ผ่านมา (2549-2551) ดังต่อไปนี้

  หน่วย: ล้านบาท

[] ที่มา: บริษัท

งานด้านอนุรักษ์พลังงาน

ตั้งแต่ปี 2546 บริษัทได้ขึ้นทะเบียนเป็นที่ปรึกษาด้านการอนุรักษ์พลังงานกับ
กรมพัฒนาพลังงานทดแทนและอนุรักษ์พลังงาน อย่างไรก็ดี เนื่องจาก
บริษัทเพิ่งเริ่มเข้าสู่ธุรกิจด้านอนุรักษ์พลังงาน บริษัทจึงได้ว่าจ้างให้บริษัท จีเนียสเทค จำกัด
ซึ่งเป็นผู้เชี่ยวชาญด้านงานอนุรักษ์พลังงาน เป็นผู้ดำเนินงานในโครงการที่บริษัทได้ผู้รับงาน
โดยเป็นสัญญาว่าจ้างในลักษณะงานต่องาน ทั้งนี้ในอนาคต
หากบริษัทมีความเชี่ยวชาญในงานด้านอนุรักษ์พลังงานแล้ว
บริษัทจะเป็นผู้ดำเนินการให้บริการดังกล่าวเองทั้งหมด โดยล่าสุด
บริษัทได้เข้าร่วมโครงการประหยัดพลังงานของรัฐบาล โดยทำหน้าที่ศึกษา วางแผน ติดตั้ง ออกแบบ
ในการประหยัดพลังงานให้แก่หน่วยงานราชการ และโรงงานอุตสาหกรรมขนาดใหญ่

1.  ธุรกิจงานขาย

    งานผลิตและจำหน่ายเสาโครงเหล็ก

    บริษัทได้เปิดโรงงานผลิตเสาโครงเหล็กในปี 2537 ที่ อ. หนองม่วง จ. ลพบุรี
    โดยมีวัตถุประสงค์เริ่มแรกเพื่อผลิต Hardware ใช้ในระบบจำหน่ายไฟฟ้า
    และต่อมาได้ผลิตเสาโครงเหล็กเพื่อใช้ในงานวิศวกรรมไฟฟ้า ได้แก่ ระบบสายส่ง
    ระบบจำหน่าย และสถานีไฟฟ้าย่อย ซึ่งมีงานบางส่วนที่ต้องใช้เสาโครงเหล็กเป็นส่วนประกอบ
    โดยวิศวกรจะเป็นผู้ออกแบบ ควบคุมการผลิต และสุ่มตรวจสอบชิ้นงาน และต่อมาในปี 2544
    เมื่อบริษัทได้ขยายงานด้านเสาโทรคมนาคม โรงงานได้เพิ่มสายการผลิตเสาโทรคมนาคม
    และเสาวิทยุสื่อสาร
    ซึ่งใช้หลักพื้นฐานการผลิตที่คล้ายคลึงกับเสาโครงเหล็กที่ใช้ในงานวิศวกรรมไฟฟ้า
    โดยวิศวกรในฝ่ายออกแบบจะเป็นผู้ออกแบบ คำนวณตามหลักกลศาสตร์ เพื่อให้ได้คุณสมบัติ
    ขนาด และรูปแบบของงานเสาโทรคมนาคม
    และเสาวิทยุสื่อสารตรงตามความต้องการของลูกค้า หรือโครงการนั้นๆ ในปี 2546
    บริษัทได้ขยายฐานลูกค้าในกลุ่มเสาโครงเหล็กไปสู่กลุ่มลูกค้าโฆษณากลางแจ้ง (Bill Board)
    โดยรับทำป้ายโฆษณาที่ใช้เสาโครงเหล็กขนาดใหญ่ นอกจากนี้ในปี 2550
    บริษัทได้เริ่มผลิตเสาโครงเหล็กสำหรับสายส่งไฟฟ้าแรงดัน 115 เควี
    จำหน่ายให้แก่การไฟฟ้าส่วนภูมิภาค
    เป็นการขยายตลาดการผลิตและจำหน่ายเสาโครงเหล็กอีกช่องทางหนึ่ง ทั้งนี้ ณ ปัจจุบัน
    บริษัทสามารถให้บริการเสาโครงเหล็กครอบคลุมประเภทต่าง ๆ ดังต่อไปนี้

-   เสาโทรคมนาคม มี 2 ประเภทคือ

-   Self Support Tower เป็นเสาโครงเหล็กชุบสังกะสี ระดับความสูง 35-100 เมตร
    ซึ่งเหมาะกับพื้นที่ติดตั้งเสาโทรคมนาคมที่มีพื้นที่จำกัด

-   Guyed Mast Tower เป็นเสาโครงเหล็กชุบสังกะสี ระดับความสูง 16-80 เมตร
    ที่เหมาะกับพื้นที่ติดตั้งเสาโทรคมนาคมที่มีบริเวณกว้าง
    เนื่องจากต้องใช้ลวดเหล็กตีเกลียวยึดเสา Guyed อีกทอดหนึ่ง

    งานในส่วนนี้จะมีทั้งส่วนที่ใช้ในงานโครงการ
    และลูกค้าสั่งซื้อเฉพาะเสาโทรคมนาคมกับทางบริษัท ลูกค้าที่สำคัญของงานในส่วนนี้ได้แก่
    SIEMENS MOTOROLA UCOM (ใช้เครือข่ายของ DTAC) บจก. หัวเหว่ย เทคโนโลยี
    ประเทศไทย บมจ. กสท. โทรคมนาคม บมจ.ทีโอที บจก. อัลคาเทล เป็นต้น

-   เสาโครงเหล็กสำหรับงานระบบจำหน่าย ระบบสายส่งไฟฟ้า และสถานีไฟฟ้าย่อย ทั้งนี้
    ชิ้นงานในส่วนนี้จะมีการออกแบบตามความต้องการของแต่ละโครงการ (Made-to-Order)

-   เสาโครงเหล็กสำหรับป้ายโฆษณาขนาดใหญ่ ที่มีความสูงตั้งแต่ 10-30 เมตร
    เป็นงานที่ต้องใช้ความชำนาญในการออกแบบและผลิตโครงสร้างเหล็ก ซึ่งลูกค้าในส่วนนี้ได้แก่
    บมจ. มาสเตอร์ แอด และบริษัทโฆษณาต่างๆ

    ทั้งนี้ ณ ปัจจุบัน บริษัทมีกำลังการผลิตเสาโครงเหล็ก 12,000 ตันต่อปี
    และบริษัทได้รับบัตรส่งเสริมการลงทุนจากคณะกรรมการส่งเสริมการลงทุน (BOI)
    สำหรับส่วนต่อขยายของโรงงานในส่วนของบ่อชุบสังกะสี
    โดยได้รับยกเว้นภาษีเงินได้นิติบุคคลจำนวน 76.3 ล้านบาท
    มีกำหนดวันสิ้นสุดการใช้สิทธิในวันที่ 23 เมษายน 2558

    ตัวอย่างลูกค้าในอดีตที่สำคัญของบริษัทในช่วง 3 ปีที่ผ่านมา (2549-2551) ดังต่อไปนี้

  หน่วย : ล้านบาท

[]ที่มา: บริษัท

การจำหน่ายอุปกรณ์ไฟฟ้า

บริษัทดำเนินธุรกิจจัดจำหน่ายอุปกรณ์ไฟฟ้าสำหรับระบบจำหน่าย ระบบสายส่ง และสถานีไฟฟ้าย่อย
รวมถึงหม้อแปลงไฟฟ้ากำลัง และอุปกรณ์ไฟฟ้ามาตรฐานทุกประเภท ซึ่งบริษัทเป็นผู้จัดหา
และจำหน่ายอุปกรณ์ยึดจับหัวเสาซึ่งบริษัทเป็นผู้ผลิต
ให้แก่ลูกค้าที่เป็นเจ้าของโครงการหรือผู้ได้รับคัดเลือกในโครงการต่างๆ ทั้งนี้ ณ ปัจจุบัน
บริษัทได้เริ่มดำเนินการจัดจำหน่ายอุปกรณ์ไฟฟ้าพร้อมกับการจำหน่ายเสาโครงเหล็กของบริษัท
เพื่ออำนวยความสะดวกให้แก่ลูกค้า ซึ่งได้รับการตอบรับเป็นอย่างดี

การจำหน่ายอุปกรณ์ก่อสร้าง

บริษัท เป็นตัวแทนจำหน่ายวัสดุอุปกรณ์ก่อสร้าง จำพวก ปูนซิเมนต์ คอนกรีตสำเร็จรูป สี อิฐ

ทนไฟ พร้อมทั้งเป็นผู้จำหน่ายเหล็กเส้น เหล็กรูปพรรณสำหรับงานก่อสร้างทุกประเภท
โดยมีเป้าหมายการตลาดทั้งผู้รับเหมารายย่อย ร้านค้าวัสดุก่อสร้าง และพันธมิตรทางธุรกิจ

3.2 การตลาดและภาวการณ์แข่งขัน

3.2.1 กลยุทธ์การแข่งขัน

  บริษัทกำหนดกลยุทธ์การแข่งขันและนโยบายการดำเนินธุรกิจโดยมุ่งเน้นความสามารถในการรักษาสัดส่วนการตลาด
  อีกทั้งเสริมสร้างความสามารถในการแข่งขันในระยะยาว
  โดยมีกลยุทธ์การแข่งขันและนโยบายการดำเนินธุรกิจของบริษัท ดังนี้

  1. ความสัมพันธ์ที่ดีกับผู้จำหน่ายสินค้า (Supplier)

  จากการสั่งซื้อสินค้าในปริมาณมาก และต่อเนื่อง ประกอบกับ ความน่าเชื่อถือของบริษัท
  จากการชำระเงินตรงตามกำหนดเวลาเสมอ
  ผู้จัดจำหน่ายสินค้าส่วนใหญ่จึงเสนอราคาที่สามารถแข่งขันได้ให้แก่บริษัท
  เพื่อใช้สำหรับในการเข้าประมูลงานต่างๆ

  2. การส่งมอบงานคุณภาพ และงานเสร็จตรงตามเวลา

  นโยบายหลักในการดำเนินงานของบริษัท คือ
  การดำเนินงานเพื่อให้ได้ผลงานที่มีคุณภาพดีที่สุดสำหรับลูกค้า
  และทำงานให้แล้วเสร็จเพื่อส่งมอบแก่ลูกค้าได้ตามกำหนดการ
  รวมถึงการให้บริการเพื่อสร้างความพึงพอใจให้กับลูกค้า ทั้งนี้
  เพื่อให้ลูกค้าเกิดความไว้วางใจและกลับมาใช้บริการของบริษัทหรือแนะนำบริษัทต่อไปยังลูกค้ารายอื่น

  3. การร่วมงานกับพันธมิตรทางการค้า

  การร่วมมือกับพันธมิตรทางการค้าเป็นอีกปัจจัยหนึ่งในการแข่งขันกับบริษัทรับเหมาก่อสร้างขนาดใหญ่
  ทั้งในประเทศและต่างประเทศ บริษัทจึงได้ร่วมกับบริษัทพันธมิตรในการเข้าประมูลงานขนาดใหญ่
  ทั้งนี้ เพื่อจะได้รับการถ่ายทอดความรู้ความชำนาญ เทคโนโลยีที่ทันสมัย
  รวมถึงระบบการบริหารโครงการขนาดใหญ่
  ซึ่งทำให้บริษัทมีศักยภาพและประสบการณ์เพียงพอในการเข้าประมูลโครงการขนาดใหญ่

3.2.2 กลุ่มลูกค้าเป้าหมาย การจำหน่าย และช่องทางการจำหน่าย

สำหรับธุรกิจการให้บริการของบริษัท สามารถแบ่งลักษณะลูกค้าได้เป็น 2 ประเภท คือ 1)
ลูกค้าภาคเอกชน ได้แก่ โรงงานอุตสาหกรรม ผู้ผลิตไฟฟ้าอิสระทั้ง IPP และ SPP
นิคมอุตสาหกรรม และผู้ให้บริการโทรศัพท์เคลื่อนที่ เป็นต้น 2) ลูกค้าภาครัฐ ได้แก่
หน่วยงานราชการและองค์กรรัฐวิสาหกิจ โดยมีสัดส่วนมูลค่าการให้บริการสำหรับระยะเวลา 3
ปีที่ผ่านมา ดังนี้

  หน่วย : ล้านบาท

[]

ที่มา: บริษัท

บริษัทมีนโยบายในการบริหารรายได้ให้มาจากภาครัฐและภาคเอกชนในสัดส่วนที่ใกล้เคียงกัน
เพื่อลดความเสี่ยงจากการพึ่งพิงกลุ่มลูกค้าและเพื่อรักษาระดับอัตราการเติบโตของรายได้ของกิจการและระดับอัตรากำไรที่เหมาะสม
ในปี 2549 สัดส่วนรายได้จากภาคเอกชนเพิ่มขึ้นเป็นร้อยละ 70
เนื่องจากงานภาครัฐหลายรายการในปี 2548
ถูกยกเลิกจากการเพิ่มขึ้นอย่างมากของต้นทุนวัตถุดิบสำคัญทำให้งบประมาณสำหรับการจัดจ้างไม่สอดคล้องกับต้นทุนการดำเนินงานของผู้เข้าประมูลงาน
จึงส่งผลให้งานภาครัฐในโครงการใหม่ของบริษัทลดลง นอกจากนี้
ยังเป็นช่วงที่รายได้งานบริการจากภาครัฐในโครงการที่อยู่ระหว่างการดำเนินงานของบริษัทในปี
2549 มีมูลค่าน้อยเนื่องจากเป็นช่วงปิดโครงการ อย่างไรก็ตาม ในเดือนกรกฎาคม 2549
บริษัทได้ลงนามในสัญญารับจ้างก่อสร้างสถานีไฟฟ้าย่อย กับการไฟฟ้าส่วนภูมิภาคมูลค่างาน 758.8
ล้านบาท ซึ่งจะทำให้สัดส่วนการรับรู้รายได้ของภาครัฐเปลี่ยนแปลงไปในปี 2550
และกลับมามีสัดส่วนใกล้เคียงกับสัดส่วนของงานภาคเอกชนอีกครั้ง โดยในปี 2550
บริษัทมีสัดส่วนลูกค้าเอกชนเท่ากับร้อยละ 48 และลูกค้าภาครัฐเท่ากับร้อยละ 52ตามลำดับ

สำหรับในปี 2551 สัดส่วนของรายได้ของภาคเอกชนเพิ่มขึ้นเป็นร้อยละ 81
ในขณะที่รายได้ของภาครัฐลดลงเหลือร้อยละ 19 เนื่องจาก ด้วยภาครัฐชะลอการเปิดประมูลงาน
เนื่องจากงบประมาณที่เตรียมไว้ไม่เพียงพอกับการปรับตัวขึ้นของราคาวัสดุในช่วงปี 2550 - 2551

สำหรับธุรกิจการขายสินค้าของบริษัทนั้น ที่ผ่านมาเป็นการจำหน่ายสินค้าให้แก่ลูกค้าเอกชนทั้งหมด
อย่างไรก็ดี ในปี 2550
บริษัทมีนโยบายขยายการขายสินค้าของบริษัทโดยเฉพาะเสาโครงเหล็กไปสู่กลุ่มลูกค้าในภาครัฐ
เพื่อลดความเสี่ยงจากการพึ่งพิงกลุ่มลูกค้า โดยในช่วงเดือนกันยายน 2550
บริษัทได้ลงนามซื้อขายเสาโครงเหล็กกับหน่วยงานราชการ จำนวน 1
โครงการโดยมีกำหนดส่งมอบสินค้าในช่วงต้นเดือนมกราคม 2551 ดังนั้น
จากการเปลี่ยนแปลงนโยบายการขายสินค้าของบริษัทดังกล่าว
จึงคาดว่าสัดส่วนรายได้จากการขายจากลูกค้าภาครัฐจะเพิ่มขึ้นในอนาคต

  หน่วย : ล้านบาท

[]

ที่มา: บริษัท

ในการรับงานของบริษัทมีทั้งการเป็นผู้รับเหมาโดยตรงจากผู้ว่าจ้างและผ่านการรับเหมาช่วง
อย่างไรก็ดีตลอดช่วง 3 ปีที่ผ่านมาสัดส่วนการรับงานตรงจากผู้ว่าจ้างมีสัดส่วนที่มากมาโดยตลอด
ทั้งนี้ เป็นงานประเภทวิศวกรรมระบบไฟฟ้า ซึ่งถือว่าเป็นรายได้หลักของบริษัท
เนื่องจากบริษัทมีประสบการณ์ยาวนานในธุรกิจวิศวกรรมระบบไฟฟ้า
ทำให้บริษัทมีข้อเสนอทางด้านเทคนิค ด้านราคา และเงื่อนไขการชำระเงินที่ดี โดยในปี 2550
บริษัทมีสัดส่วนการรับงานตรงที่สูงซึ่งเท่ากับร้อยละ 100 ของมูลค่างานบริการรวม
แต่ลดลงเล็กน้อยในปี 2551 เหลือร้อยละ 96
เนื่องจากบริษัทขยายธุรกิจเข้าสู่งานสื่อสารและอาณัติสัญญาณ
ซึ่งประมูลงานกับการสื่อสารแห่งประเทศไทยและการรถไฟแห่งประเทศไทย
บริษัทจึงเริ่มงานรับเหมาช่วงเป็นการสร้างผลงาน

ทั้งนี้ การรับเหมาช่วงนั้นมีสัดส่วนไม่มากนัก เนื่องจากการรับเหมาช่วงมักเป็นโครงการขนาดใหญ่
ที่มีขอบเขตการทำงานทั้งโครงการมากกว่าการทำธุรกิจของบริษัท
หรือมีมูลค่างานสูงเกินกว่าที่บริษัทจะรับงานได้ทั้งหมด อย่างไรก็ตาม
บริษัทได้ใช้ช่องทางการรับเหมาช่วงนี้เพื่อเพิ่มช่องทางเข้าถึงลูกค้าและช่องทางการจำหน่าย
ที่ผ่านมา บริษัทได้รับงานเหมาช่วงจากงานด้านเสาโทรคมนาคมเป็นหลัก
โดยรับงานจากผู้ได้รับการคัดเลือกจากลูกค้า เช่น บริษัท ซีเมนส์ จำกัด (ผู้ได้รับการคัดเลือกจาก
BFKT ให้เป็นผู้ติดตั้งเสาโทรคมนาคมของ HUTCH) บริษัท โมโตโรล่า จำกัด
(ผู้ได้รับการคัดเลือกให้เป็นผู้ติดตั้งระบบ CDMA จาก HUTCH) บริษัท หัวเหว่ย เทคโนโลยี
(ประเทศไทย) จำกัด (ผู้ได้รับการคัดเลือกให้เป็นผู้วางระบบ CDMA ของ บมจ.
กสท.โทรคมนาคม) เป็นต้น

ในปี 2550 นั้น บริษัทได้เข้าร่วมการประมูลประมาณ 117 โครงการ มูลค่าโครงการรวม
7,085.59 ล้านบาท โดยในจำนวนนี้บริษัทชนะการประมูลทั้งสิ้น 57 โครงการ
คิดเป็นมูลค่างานรวม 793.63 ล้านบาท คิดเป็นสัดส่วนร้อยละ 11.20
ของมูลค่ารวมของงานทั้งหมดที่ยื่นประมูล

สำหรับปี 2551 นั้น บริษัทได้เข้าร่วมการประมูลประมาณ 192 โครงการ มูลค่าโครงการรวม
14,127.77 ล้านบาท โดยในจำนวนนี้บริษัทชนะการประมูลทั้งสิ้น 19 โครงการ
คิดเป็นมูลค่างานรวม 777.26 ล้านบาท คิดเป็นสัดส่วนร้อยละ 5.502
ของมูลค่ารวมของงานทั้งหมดที่ยื่นประมูล

3.2.3 ภาวะอุตสาหกรรมและการแข่งขัน

  เศรษฐกิจไทยปี 2550 และแนวโน้มในปี 2551

  จากข้อมูลของธนาคารแห่งประเทศไทยระบุว่า เศรษฐกิจโดยรวมของปี 2551 ชะลอตัวลง
  โดยเฉพาะในไตรมาสสุดท้ายของปี
  จากปัจจัยลบทั้งจากการชะลอตัวของเศรษฐกิจโลกและความไม่สงบของการเมืองในประเทศ
  ซึ่งส่งผลกระทบต่อผลผลิตภาคอุตสาหกรรม การท่องเที่ยว
  ทำให้การบริโภคและการลงทุนลดลงอย่างมาก
  แม้ว่าอัตราเงินเฟ้อจะลดลงต่อเนื่องในช่วงครึ่งปีหลังตามราคาน้ำมันที่ลดลง
  แต่การส่งออกและการนำเข้าซึ่งขยายตัวในเกณฑ์ดีช่วง 3 ไตรมาสแรก
  กลับหดตัวในไตรมาสสุดท้ายของปีตามการชะลอตัวของเศรษฐกิจประเทศคู่ค้า
  อย่างไรก็ตามเสถียรภาพเศรษฐกิจโดยรวมยังอยู่ในเกณฑ์ดี
  เสถียรภาพด้านต่างประเทศเข้มแข็งจากเงินสำรองระหว่างประเทศที่อยู่ในระดับสูง
  ขณะที่ดุลการค้าและดุลบัญชีเดินสะพัดใกล้เคียงสมดุล ส่วนเสถียรภาพในประเทศ
  อัตราเงินเฟ้อมีแนวโน้มลดลง

  สำหรับแนวโน้มปี 2552 นั้น คาดว่าเศรษฐกิจจะหดตัวต่อเนื่องจากไตรมาสที่ 4 ของปี 2551
  ไปอีก 3 ไตรมาส จากภาวะถดถอยของระบบเศรษฐกิจโลก ทำให้ความต้องการการบริโภคลดลง
  เมื่อพิจารณาประกอบกับเศรษฐกิจของประเทศที่พึ่งพาการส่งออกเป็นอย่างมาก
  ภาวะลดลงของความต้องการบริโภคจึงส่งผลกระทบต่อระบบเศษฐกิจทำให้อัตราการขยายตัวของ
  GDP อาจเป็นลบในปี 2552 อย่างไรก็ตามจากปัจจัยด้านบวก
  ที่เกิดจากการที่รัฐบาลทั่วโลกทำการกระตุ้นเศรษฐกิจอย่างพร้อมเพรียง
  แนวโน้มอัตราดอกเบี้ยอ้างอิงที่ลดลงต่อเนื่อง อัตราเงินเฟ้อที่อยู่ในระดับต่ำ
  ปัญหาความขัดแย้งทางการเมืองที่คาดว่าจะมีความรุนแรงลดลง
  สิ่งเหล่านี้จะส่งผลให้ระบบเศรษฐกิจชะลอการทรุดตัวลง

ภาวะและแนวโน้มของอุตสาหกรรม

1.  งานด้านวิศวกรรมไฟฟ้าและงานระบบไฟฟ้าและเครื่องกล

  จากการพิจารณาแผนพัฒนากำลังการผลิตไฟฟ้าของประเทศไทย โดย
  คณะอนุกรรมการพยากรณ์ความต้องการไฟฟ้า เมื่อวันที่ 11 กุมภาพันธ์ 2552
  ได้สรุปค่าพยากรณ์ความต้องการพลังงานไฟฟ้าสูงสุด และ ความต้องการพลังงานไฟฟ้ากรณีฐาน
  ดังนี้

[TABLE]

  ถึงแม้ความต้องการพลังงานไฟฟ้าสูงสุดในช่วงปี 2551 – 2554 จะเพิ่มขึ้นในอัตราที่ต่ำ
  เนื่องจากภาวะการชะลอตัวทางเศรษฐกิจที่ทำให้ความต้องการใช้กระแสไฟฟ้าลดลง
  แต่การเตรียมความพร้อมในการลงทุนในระบบไฟฟ้าเพื่อรองรับการขยายตัวของความต้องการการใช้กระแสไฟในช่วงถัดไปยังเป็นสิ่งที่จำเป็น
  ตามแผนพัฒนากำลังการผลิตฯฉบับนี้ การไฟฟ้าฝ่ายผลิต (กฟผ)
  มีแผนการลงทุนก่อสร้างโรงไฟฟ้าและระบบสายส่งไฟฟ้า ประมาณ 220,000 ล้านบาทในช่วงปี
  2552 – 2554 เฉลี่ยปีละ 55,000 ล้านบาท ซึ่งสูงกว่าเงินลงทุนในช่วงปี 2548 – 2550
  ซึ่งมีปริมาณ 16,000 – 25,000 ล้านบาท
  อย่างไรก็ตามเนื่องด้วยความต้องการการใช้ไฟฟ้าที่ลดลง คณะกรรมการจึงสรุปที่จะ
  ปรับปรุงกำหนดรับซื้อไฟจากเอกชนรายใหญ่ IPP ออกไป 1 ปี
  ทบทวนการรับซื้อไฟฟ้าจากประเทศเพื่อนบ้าน ออกไป 1 – 2 ปี
  ปรับปรุงเร่งการรับซื้อไฟฟ้าจากผู้ผลิตรายย่อย เพื่อกระตุ้นภาวะเศรษฐกิจ
  ด้วยนโยบายดังกล่าวทำให้บริษัทยังคงมีศักยภาพในการเข้าร่วมเสนอราคา งานระบบสายส่ง
  115-500 เควี ของการไฟฟ้าฝ่ายผลิตแห่งประเทศไทย ( กฟผ. ) งานระบบสายส่ง
  สถานีไฟฟ้าย่อย ระบบจ่ายไฟฟ้าแรงดันขนาดกลางและต่ำ
  การเปลี่ยนแปลงระบบสายอากาศเป็นสายไฟฟ้าใต้ดิน
  รวมถึงงานก่อสร้างโรงไฟฟ้าพลังงานทดแทน ซึ่งเป็นการลงทุนระดับ SPP และ VSPP
  ตามนโยบายที่ภาครัฐได้เน้นให้ดำเนินการ

  2. งานด้านเสาโทรคมนาคมและเสาโครงเหล็ก

  ธุรกิจบริการโทรคมนาคมในประเทศไทย
  หลังจากคณะกรรมการกิจการโทรคมนาคมแห่งชาติได้มีมติอย่างเป็นทางการให้บรรดาผู้ประกอบการโทรศัพท์เคลื่อนที่สามารถนำเข้าอุปกรณ์
  HSDPA (High speed Downlink Packet
  Access:เป็นการเพิ่มบริการส่งข้อมูลของเครือข่าย WCDMA ที่มีความเร็ว 8-10 MB/s
  ซึ่งเร็วกว่าปัจจุบัน 3-7 เท่าและมีต้นทุนในการติดตั้งที่ต่ำกว่า )
  เพื่อให้บริการโทรศัพท์เคลื่อนที่ในระบบ 3G สำหรับการนำเข้าอุปกรณ์ HSDPA
  ผู้ประกอบการโทรศัพท์เคลื่อนที่แต่ละรายได้ส่งแผนธุรกิจและการดำเนินธุรกิจโดยจะใช้เงินลงทุนติดตั้งเครือข่ายและสถานีฐานจำนวน
  8,000 ล้านบาท แบ่งเป็นการลงทุนระหว่างบริษัท ทีโอที จำกัด (มหาชน) และ บริษัท
  แอดวานซ์ อินโฟร์ เซอร์วิส จำกัด (มหาชน) หรือ เอไอเอส เป็นจำนวนเงิน 1,200 ล้านบาท
  ติดตั้งเครือข่ายประมาณ 400 สถานี บริษัท โทเทิ่ล แอ็คเซ็ส คอมมูนิเคชั่น จำกัด (มหาชน)
  ลงทุนจำนวน 5,000 ล้านบาทติดตั้งเครือข่ายจำนวน 1,200 สถานี และ บริษัท กสท
  โทรคมนาคม จำกัด (มหาชน) จำนวน 1,900 ล้านบาท ติดตั้งเครือข่ายจำนวน 650 สถานี
  เหตุผลที่ คณะกรรมการ กทช. เพิ่งอนุมัติให้เอกชนนำเข้าอุปกรณ์ HSDPA
  ล่าช้าเนื่องจากต้องตรวจสอบรายละเอียดข้อมูลแผนงานทางด้านเทคนิคและแผนธุรกิจซึ่งจะต้องขอข้อมูลเพิ่มเติมในบางส่วนและเมื่อได้ข้อมูลครบถ้วนทางบอร์ดกทช.ได้นำเรื่องนี้มาพิจารณาและอนุมัติอย่างเป็นทางการ
  ดังนั้น บมจ.กสทโทรคมนาคม สามารถปรับปรุงย่านความถี่ 850
  เมกะเฮิรตซ์เพื่อนำความถี่ไปจัดสรรให้แก่ผู้รับสัมปทาน คือ ดีแทค และ ทรูมูฟ อย่างไรก็ตาม
  บริษัท ทีโอที จำกัด (มหาชน) มีแผนที่จะให้บริษัท เอ ซี ที โมบาย จำกัด
  เป็นผู้ดำเนินโครงการสร้างโครงข่ายโทรศัพท์เคลื่อนที่ 3G บนย่านความถี่ 1900 เมกะเฮิรตซ์
  ในวงเงิน 29,000 ล้านบาทโดยใช้เงินกู้จาก บมจ.ทีโอที จำนวน 2,400
  ล้านบาทและจัดหาเงินกู้ระหว่างรัฐบาลต่อรัฐบาลจำนวน 26,600 ล้านบาท
  ติดตั้งสถานีฐานจำนวน 5,220 แห่งทั่วประเทศระหว่างปี 2552-2555 และ
  เปิดให้บริการภายในปี 2552 มีผู้ใช้บริการไม่น้อยกว่า 4 ล้านรายภายในระยะเวลา 5
  ปีหลังจากเปิดให้บริการ ซึ่งรายละเอียดโครงการดังกล่าวคณะรัฐมนตรีอนุมัติในหลักการ
  แต่จะต้องรอการพิจารณาจากสำนักงานคณะกรรมการพัฒนาการเศรษฐกิจและสังคมแห่งชาติ
  (สศช.) ไปศึกษาความเหมาะสมของการลงทุน
  รวมถึงการส่งเรื่องให้คณะกรรมการนโยบายและกำกับการบริหารหนี้สาธารณะ
  คณะกรรมการกิจการโทรคมนาคมแห่งชาติ (กทช.) สำนักงบประมาณ กระทรวงการคลัง
  ร่วมเสนอความเห็นก่อนที่จะนำเสนอเข้าที่ประชุมครม.อีกครั้งหนึ่ง

ภาวะการแข่งขัน

1.  งานด้านวิศวกรรมไฟฟ้า

  ในระยะ 1-2 ปี คาดว่าปริมาณความต้องการงานบริการออกแบบ จัดหา ก่อสร้าง
  และบริการติดตั้งงานวิศวกรรมระบบไฟฟ้า อยู่ในระดับที่ชะลอตัว
  เนื่องจากแนวโน้มการลงทุนภาครัฐ เพื่อพัฒนากำลังการผลิตไฟฟ้าของประเทศไทย
  รวมถึงการลงทุนภาคเอกชนที่ยังคงมีการชะลอตัว อย่างไรก็ตาม
  ด้วยความชำนาญงานที่บริษัทมุ่งดำเนินธุรกิจด้านวิศวกรรมไฟฟ้าเป็นหลักมาตลอด 16 ปี
  ส่งผลให้บริษัทมีโอกาสชนะการประมูลงานด้วยข้อเสนอด้านราคาที่ดีกว่าและสามารถสร้างความมั่นใจให้กับลูกค้าได้มากกว่า
  ดังจะเห็นได้จากผลงานในอดีตที่บริษัทได้ควบคุมและบริหารโครงการให้แล้วเสร็จทันต่อกำหนดการด้วยคุณภาพตามมาตรฐานที่ลูกค้ากำหนด
  จากการให้บริการที่หลากหลาย
  ครบวงจรและครอบคลุมถึงกลุ่มลูกค้าทั้งหน่วยงานภาครัฐและภาคเอกชนทำให้บริษัทลดความเสี่ยงจากปัจจัยลบในภาคธุรกิจใดธุรกิจหนึ่ง
  เมื่อเทียบกับบริษัทคู่แข่ง

  ปัจจุบันผู้ที่อยู่ในธุรกิจงานวิศวกรรมไฟฟ้าในส่วนของสถานีไฟฟ้าย่อยและสายส่ง 115-230 KV
  มีดังต่อไปนี้

+----------+------+------+-------------------+-----+-----+-----+-----+
| รายชื่อผู้ป  | ง    | ง    | รา                | งว  |     |     |     |
| ระกอบการ | านก่อ | านก่อ | ยละเอียด^(1/และ2/) | ดปีส |     |     |     |
|          | สร้าง | สร้าง |                   | ิ้นสุด |     |     |     |
|          | สถานี |      | การประกอบธุรกิจ     | 31  |     |     |     |
|          |      | ส    |                   | ธ   |     |     |     |
|          | ไฟฟ  | ายส่ง |                   | .ค. |     |     |     |
|          | ้าย่อย |      |                   | 2   |     |     |     |
|          |      | 115  |                   | 550 |     |     |     |
|          |      | -230 |                   | (ห  |     |     |     |
|          |      | KV   |                   | น่วย |     |     |     |
|          |      |      |                   | :   |     |     |     |
|          |      |      |                   | ล้าน |     |     |     |
|          |      |      |                   | บาท |     |     |     |
|          |      |      |                   | )^( |     |     |     |
|          |      |      |                   | 1/) |     |     |     |
+==========+======+======+===================+=====+=====+=====+=====+
|          |      |      |                   | สินท | ท   | ยอด | ก   |
|          |      |      |                   | รัพย์ | ุนจด |     | ำไร |
|          |      |      |                   |     | ทะเ | ขาย |     |
|          |      |      |                   |     | บียน |     | สุทธิ |
+----------+------+------+-------------------+-----+-----+-----+-----+
| บมจ.     | -    | -    | ออกแบบ ก่อสร้าง     | 1,  | 329 | 2,  | 145 |
| เ        |      |      | และติดตั้งงานว       | 076 |     | 177 |     |
| ด็มโก้^(*) |      |      | ิศวกรรมไฟฟ้าครบวงจร |     |     |     |     |
|          |      |      | ในระบบจำหน่ายไฟฟ้า  |     |     |     |     |
|          |      |      | ร                 |     |     |     |     |
|          |      |      | ะบบสายส่งไฟฟ้าแรงสูง |     |     |     |     |
|          |      |      | งานสถานีไฟฟ้าย่อย    |     |     |     |     |
|          |      |      | งานระบบไฟฟ้า       |     |     |     |     |
|          |      |      | งานร              |     |     |     |     |
|          |      |      | ะบบไฟฟ้าและเครื่องกล |     |     |     |     |
|          |      |      | งานด้านอนุรักษ์พลังงาน |     |     |     |     |
|          |      |      | และงานก           |     |     |     |     |
|          |      |      | ่อสร้างเสาโทรคมนาคม |     |     |     |     |
+----------+------+------+-------------------+-----+-----+-----+-----+
| บจก.     | -    | -    | ธุรกิจข้อมูลแล        | 5,  | 579 | 10, | 1,  |
| ซีเมนส์    |      |      | ะการสื่อสารธุรกิจขนส่ง | 756 |     | 073 | 099 |
|          |      |      | ธุรกิจพลังงาน        |     |     |     |     |
|          |      |      | และธุรกิจการแพทย์    |     |     |     |     |
|          |      |      | และธ              |     |     |     |     |
|          |      |      | ุรกิจระบบอัตโนมัติและร |     |     |     |     |
|          |      |      | ะบบควบคุมอุตสาหกรรม |     |     |     |     |
|          |      |      | และอาคาร          |     |     |     |     |
|          |      |      | ธุรกิจก่อสร้าง        |     |     |     |     |
|          |      |      | และติดตั้งงานสถานีไฟฟ |     |     |     |     |
|          |      |      | ้าย่อยและสายส่งแรงสูง |     |     |     |     |
|          |      |      | 115-230 KV        |     |     |     |     |
+----------+------+------+-------------------+-----+-----+-----+-----+
| บมจ.     | -    | -    | นำเข้า ส่งออก ค้าส่ง  | 4,  | 2,  | 4,  | 106 |
| ล็อกซ์เลย์  |      |      | ค้าปลีก             | 967 | 650 | 647 |     |
|          |      |      | โ                 |     |     |     |     |
|          |      |      | ทรศัพท์เคลื่อนที่เคมีภัณฑ์ |     |     |     |     |
|          |      |      | อุปกรณ์ส่งส          |     |     |     |     |
|          |      |      | ัญญาและถ่ายทอดสัญญาณ |     |     |     |     |
|          |      |      | พร                |     |     |     |     |
|          |      |      | ้อมติดตั้งธุรกิจก่อสร้างส |     |     |     |     |
|          |      |      | ถานีไฟฟ้าย่อยและสายส |     |     |     |     |
|          |      |      | ่งไฟฟ้าแรงสูง115-230 |     |     |     |     |
|          |      |      | KV                |     |     |     |     |
+----------+------+------+-------------------+-----+-----+-----+-----+
| บจก.     | -    | -    | รับเหมาก่อสร้างทุกชนิด | 227 | 1,  | 196 | (1  |
| ศรีอู่ทอง   |      |      | และธุรกิจก่อสร้าง     |     | 065 |     | 27) |
|          |      |      | และติดตั้งงานสถานีไฟฟ |     |     |     |     |
|          |      |      | ้าย่อยและสายส่งแรงสูง |     |     |     |     |
|          |      |      | 115-230 KV        |     |     |     |     |
+----------+------+------+-------------------+-----+-----+-----+-----+
| บจก.     | -    | -    | นำเข้า ผลิต ส่งออก   | 4,  | 1,  | 7,  | 421 |
| เอบีบี     |      |      | และขายสินค้าหม      | 919 | 034 | 288 |     |
|          |      |      | ้อแปลงไฟฟ้าเครื่องจักร |     |     |     |     |
|          |      |      | อุปกรณ์ไฟฟ้า ฯลฯ     |     |     |     |     |
|          |      |      | บริการรับประกอบติดต  |     |     |     |     |
|          |      |      | ั้งซ่อมแซมผลิตภัณฑ์อื่นที่เ |     |     |     |     |
|          |      |      | กี่ยวข้องกับผลิตภัณฑ์หลัก |     |     |     |     |
|          |      |      | ให้บริการด้านวิศวกรรม |     |     |     |     |
|          |      |      | การบริหาร          |     |     |     |     |
|          |      |      | กา                |     |     |     |     |
|          |      |      | รจัดการและบริการอื่นๆ |     |     |     |     |
|          |      |      | ที่เกี่ยวข้อง          |     |     |     |     |
|          |      |      | ธุรกิจ              |     |     |     |     |
|          |      |      | ก่อสร้างสถานีไฟฟ้าย่อย |     |     |     |     |
+----------+------+------+-------------------+-----+-----+-----+-----+
| บจก.     | -    | -    | รับดำเนินการ        | 374 | 10  | 596 | 14  |
| ไทยซูมิเดน |      |      | ตามสัญญาโครงการไฟฟ |     |     |     |     |
| เอ็นยิเ    |      |      | ้าและโครงการโทรศัพท์ |     |     |     |     |
| นียริ่งแอนด์ |      |      | รับเหมาก่อสร้างทุกชนิด |     |     |     |     |
| ค        |      |      | และ               |     |     |     |     |
| อนสตรัคชั่น |      |      | ให้บริการแนะนำในธุรก |     |     |     |     |
|          |      |      | ิจวิศวกรรมและก่อสร้าง |     |     |     |     |
|          |      |      | ขายสายไฟฟ้าเก่า     |     |     |     |     |
|          |      |      | ธุรก               |     |     |     |     |
|          |      |      | ิจก่อสร้างสายส่งแรงสูง |     |     |     |     |
|          |      |      | 230-500 KV        |     |     |     |     |
+----------+------+------+-------------------+-----+-----+-----+-----+
| บจก.     | -    | -    | บริการรับเห         | 94  | 150 | 181 | (1) |
| บาง      |      | (115 | มาก่อสร้างธุรกิจสายส่ง |     |     |     |     |
| กอกเทคโน |      |      | 115 KV            |     |     |     |     |
| โลยีวิศวกร |      |  KV) |                   |     |     |     |     |
| รมแลธุรกิจ |      |      |                   |     |     |     |     |
+----------+------+------+-------------------+-----+-----+-----+-----+
| บจก.     | -    | -    | ผลิตภัณฑ์คอน         | 750 | 189 | 979 | 11  |
| สระบุรีเทค |      | (115 | กรีตอัดแรงบริการรับเห |     |     |     |     |
| นิคคอนกรีต |      |      | มาก่อสร้างธุรกิจสายส่ง |     |     |     |     |
|          |      |  KV) | 115 KV            |     |     |     |     |
+----------+------+------+-------------------+-----+-----+-----+-----+

ที่มา: ^(1/) www.bol.co.th^(2/) บริษัท เด็มโก้ จำกัด (มหาชน)

หมายเหตุ: * งบการเงินเฉพาะของบริษัท
เพื่อให้สอดคล้องกับการวิเคราะห์ผลการดำเนินงานในส่วนที่ 2 ข้อที่ 12

2. งานระบบไฟฟ้าและเครื่องกล

  บริษัทเน้นงานระบบไฟฟ้าและเครื่องกลภายในโรงงานอุตสาหกรรม
  และงานระบบไฟฟ้าและเครื่องกลที่เกี่ยวข้องต่อเนื่องจากงานด้านวิศวกรรมไฟฟ้า เช่น
  งานภายในโรงไฟฟ้า
  บริษัทขยายการให้บริการระบบไฟฟ้าและเครื่องกลต่อเนื่องจากงานวิศวกรรมไฟฟ้า
  เพื่อเพิ่มการให้บริการแบบครบวงจร ผู้ที่อยู่ในธุรกิจงานระบบไฟฟ้าและเครื่องกล ได้แก่

+--------------+------------------------+-------+-------+------+------+
| ราย          | รายละเอียด^(1/และ2/)    | งวด   |       |      |      |
| ชื่อผู้ประกอบการ |                        | ปีสิ้นสุด |       |      |      |
|              | การประกอบธุรกิจ          | 31    |       |      |      |
|              |                        | ธ.ค.  |       |      |      |
|              |                        | 2550  |       |      |      |
|              |                        | (หน่วย |       |      |      |
|              |                        | :     |       |      |      |
|              |                        | ล้า    |       |      |      |
|              |                        | นบาท) |       |      |      |
|              |                        | ^(1/) |       |      |      |
+==============+========================+=======+=======+======+======+
|              |                        | ส     | ทุนจดท | ยอด  | กำไร |
|              |                        | ินทรัพย์ | ะเบียน |      |      |
|              |                        |       |       | ขาย  | สุทธิ  |
+--------------+------------------------+-------+-------+------+------+
| บมจ.         | ออกแบบ ก่อสร้าง          | 1,076 | 329   | 2    | 145  |
| เด็มโก้^(*)    | และติดต                 |       |       | ,177 |      |
|              | ั้งงานวิศวกรรมไฟฟ้าครบวงจร |       |       |      |      |
|              | ในระบบจำหน่ายไฟฟ้า       |       |       |      |      |
|              | ระบบสายส่งไฟฟ้าแรงสูง     |       |       |      |      |
|              | งานสถานีไฟฟ้าย่อย         |       |       |      |      |
|              | งานระบบไฟฟ้า            |       |       |      |      |
|              | งานระบบไฟฟ้าและเครื่องกล  |       |       |      |      |
|              | งานด้านอนุรักษ์พลังงาน      |       |       |      |      |
|              | แล                     |       |       |      |      |
|              | ะงานก่อสร้างเสาโทรคมนาคม |       |       |      |      |
+--------------+------------------------+-------+-------+------+------+
| บริษัท         | บริการรับเหมาติดตั้งงานระบบ | 7,719 | 726   | 7    | 137  |
| เพาเวอร      | บริการรับเหมาก่อสร้าง      |       |       | ,456 |      |
| ์ไลน์เอ็นจิเนียริ่ง |                        |       |       |      |      |
| จำกัด (มหาชน) |                        |       |       |      |      |
+--------------+------------------------+-------+-------+------+------+
| บริษัท ซีเมนส์   | ธุรกิจข                  | 5,756 | 579   | 10   | 1    |
| จำกัด         | ้อมูลและการสื่อสารธุรกิจขนส่ง |       |       | ,073 | ,099 |
|              | ธุรกิจพลังงาน             |       |       |      |      |
|              | และธุรกิจการแพทย์         |       |       |      |      |
|              | และธุรกิจระบบอัตโนม       |       |       |      |      |
|              | ัติและระบบควบคุมอุตสาหกรรม |       |       |      |      |
|              | และอาคาร ธุรกิจก่อสร้าง    |       |       |      |      |
|              | และติดตั้งงานสถ           |       |       |      |      |
|              | านีไฟฟ้าย่อยและสายส่งแรงสูง |       |       |      |      |
|              | 115-230 KV             |       |       |      |      |
+--------------+------------------------+-------+-------+------+------+
| บริษัท ซีทีซีไอ   | รับเหมาก                | 3,184 | 151   | 4    | 72   |
| (ประเทศไทย)  | ่อสร้างให้บริการด้านวิศวกรรม |       |       | ,386 |      |
| จำกัด         |                        |       |       |      |      |
+--------------+------------------------+-------+-------+------+------+

ที่มา: ^(1/) www.bol.co.th^(2/) บริษัท เด็มโก้ จำกัด (มหาชน)

หมายเหตุ: * งบการเงินเฉพาะของบริษัท
เพื่อให้สอดคล้องกับการวิเคราะห์ผลการดำเนินงานในส่วนที่ 2 ข้อที่ 12

  3. งานด้านเสาโทรคมนาคม

  บริษัทเป็นผู้ที่สามารถผลิตเสาโทรคมนาคม พร้อมให้บริการก่อสร้างและติดตั้งเสาโทรคมนาคม
  ซึ่งถือได้ว่าเป็นข้อได้เปรียบในการแข่งขัน เนื่องจากสามารถบริหารต้นทุนผลิต
  พร้อมควบคุมระยะเวลาก่อสร้างให้แล้วเสร็จตามที่ลูกค้าต้องการ ปัจจุบัน
  ผู้ที่อยู่ในธุรกิจงานเสาโทรคมนาคม ได้แก่

+--------------+----+--------+-----------------+------+-----+----+----+
| ราย          | ผ  | ผู้ติดตั้ง  | รายล            | งวดป |     |    |    |
| ชื่อผู้ประกอบการ | ู้ผล | เสาโทร | ะเอียด^(1/และ2/) | ีสิ้นสุด |     |    |    |
|              | ิตเ | คมนาคม |                 | 31   |     |    |    |
|              | สา |        | การประกอบธุรกิจ   | ธ.ค. |     |    |    |
|              | โค |        |                 | 2550 |     |    |    |
|              | รง |        |                 | (    |     |    |    |
|              | เห |        |                 | หน่วย |     |    |    |
|              | ล็ก |        |                 | :    |     |    |    |
|              |    |        |                 | ล้านบ |     |    |    |
|              |    |        |                 | าท)^ |     |    |    |
|              |    |        |                 | (1/) |     |    |    |
+==============+====+========+=================+======+=====+====+====+
|              |    |        |                 | สิน   | ท   | ย  | กำ |
|              |    |        |                 | ทรัพย์ | ุนจด | อด | ไร |
|              |    |        |                 |      | ทะเ |    |    |
|              |    |        |                 |      | บียน | ข  | ส  |
|              |    |        |                 |      |     | าย | ุทธิ |
+--------------+----+--------+-----------------+------+-----+----+----+
| บมจ.         | -  | -      | ออกแบบ ก่อสร้าง   | 1    | 329 | 2  | 1  |
| เด็มโก้^(*)    |    |        | และติดตั้งงานวิศว   | ,076 |     | ,1 | 45 |
|              |    |        | กรรมไฟฟ้าครบวงจร |      |     | 77 |    |
|              |    |        | ใ               |      |     |    |    |
|              |    |        | นระบบจำหน่ายไฟฟ้า |      |     |    |    |
|              |    |        | ระบ             |      |     |    |    |
|              |    |        | บสายส่งไฟฟ้าแรงสูง |      |     |    |    |
|              |    |        | งานสถานีไฟฟ้าย่อย  |      |     |    |    |
|              |    |        | งานระบ          |      |     |    |    |
|              |    |        | บไฟฟ้าและเครื่องกล |      |     |    |    |
|              |    |        | งา              |      |     |    |    |
|              |    |        | นด้านอนุรักษ์พลังงาน |      |     |    |    |
|              |    |        | และงานก่อส       |      |     |    |    |
|              |    |        | ร้างเสาโทรคมนาคม |      |     |    |    |
|              |    |        | และงานผลิตเสา    |      |     |    |    |
|              |    |        | โครงเหล็กซุบสังกะสี |      |     |    |    |
+--------------+----+--------+-----------------+------+-----+----+----+
| บจก. ดีเคเค   | -  | -      | รับ              | 667  | 8   | 6  | 25 |
| ชิโน-ไทย      |    |        | เหมาก่อสร้างอาคาร |      |     | 33 |    |
| เอ็นจีเนียริ่ง    |    |        | อ               |      |     |    |    |
|              |    |        | อกแบบแปลนก่อสร้าง |      |     |    |    |
|              |    |        | ที่ปรึกษางานระบบโท |      |     |    |    |
|              |    |        | รคมนาคมและธุรกิจต |      |     |    |    |
|              |    |        | ิดตั้งเสาโทรคมนาคม |      |     |    |    |
+--------------+----+--------+-----------------+------+-----+----+----+
| บจก. เอื้อวิทยา | -  | -      | รับจ้า            | 668  | 415 | 7  | 29 |
|              |    |        | งทำเสาโครงสร้างเ |      |     | 74 |    |
|              |    |        | หล็กเสาไฟฟ้าแรงสูง |      |     |    |    |
|              |    |        | และโครงสร้างเหล็ก |      |     |    |    |
|              |    |        | สถานีไฟฟ้าย่อย     |      |     |    |    |
|              |    |        | เสาโทรคมนาคม    |      |     |    |    |
|              |    |        | ร               |      |     |    |    |
|              |    |        | ับจ้างชุบโลหะกันสนิม |      |     |    |    |
|              |    |        | ขายสินค้าที่ใช้ใน    |      |     |    |    |
|              |    |        | โรงงานอุตสาหกรรม |      |     |    |    |
+--------------+----+--------+-----------------+------+-----+----+----+
| บจก. อาจีกาว่า | -  | -      | ผลิตเสาโ         | 217  | 76  | 3  | (1 |
| แอนด์ เอส ซี   |    |        | ครงเหล็กชุบสังกะสีส |      |     | 41 | 0) |
| ไอ เมทัลเทค   |    |        | ำหรับสาไฟฟ้าแรงสูง |      |     |    |    |
+--------------+----+--------+-----------------+------+-----+----+----+
| บจ           | -  | -      | ผลิตเสา          | 854  | 586 | 5  | 19 |
| ก.ไทย-สแกนดิด |    |        | โครงเหล็กชุบสังกะสี |      |     | 99 |    |
| สตีล          |    |        | และบริการชุบสังกะสี |      |     |    |    |
+--------------+----+--------+-----------------+------+-----+----+----+
| บจก. สยามสตีล | -  | -      | ผลิตโครงส        | 421  | 100 | 2  | (1 |
|              |    |        | ร้างโลหะที่ใช้ในการ |      |     | 10 | 3) |
| ทาวเวอร์      |    |        | ก่อสร้างอุตสาหกรรม |      |     |    |    |
|              |    |        | และผลิต          |      |     |    |    |
|              |    |        | โครงเหล็กชุปสังกะสี |      |     |    |    |
+--------------+----+--------+-----------------+------+-----+----+----+

ที่มา: ^(1/) www.bol.co.th^(2/) บริษัท เด็มโก้ จำกัด (มหาชน)

หมายเหตุ: * งบการเงินเฉพาะของบริษัท
เพื่อให้สอดคล้องกับการวิเคราะห์ผลการดำเนินงานในส่วนที่ 2 ข้อที่ 12

3.3 การจัดหาผลิตภัณฑ์หรือบริการ

3.3.1 กำลังการผลิตและการให้บริการ

ในการจัดหาผลิตภัณฑ์ของบริษัท
ปัจจัยที่สำคัญในการกำหนดกำลังของผลิตเพื่อให้สามารถส่งมอบงานที่มีคุณภาพให้แก่ลูกค้าภายใต้เงื่อนไขเวลาที่เหมาะสมมีอยู่
4 ประการ ได้แก่

1.  จำนวนวิศวกร
    เนื่องจากวิศวกรมีหน้าที่บริหารโครงการให้สำเร็จลุล่วงตามความต้องการของลูกค้าภายในระยะเวลาที่กำหนด
    ภายใต้ต้นทุนโครงการที่สามารถสร้างผลกำไรให้กับบริษัท

2.  จำนวนผู้รับเหมา
    เนื่องจากงานของบริษัทต้องการผู้รับเหมาช่วงที่มีประสบการณ์และความเชี่ยวชาญในงานโยธา
    เพื่อให้งานสำเร็จลุล่วงทันตามกำหนดเวลาของลูกค้า

3.  ปริมาณเงินทุนเวียน ซึ่งต้องเพียงพอและเหมาะสมกับขนาดของงาน

4.  ประสบการการผ่านงานประเภทต่างๆ เพื่อให้มีคุณสมบัติสอดคล้องกับงานประเภทนั้นๆ
    ซึ่งผู้ว่าจ้างกำหนดเป็นเกณฑ์ในการคัดเลือกผู้เข้าประมูลงาน

    ทั้งนี้แต่ละโครงการจะมีจำนวนวิศวกรและผู้รับเหมาช่วงไม่เท่ากัน
    ขึ้นอยู่กับขนาดของโครงการตามและความสลับซับซ้อนของงานเป็นสำคัญ ในด้านโรงงาน ณ
    ปัจจุบัน บริษัทมีกำลังการผลิตเสาโครงเหล็ก คิดเป็นน้ำหนักประมาณ 12,000 ตันต่อปี

    วิศวกร

    ณ วันที่ 31 ธันวาคม 2551 บริษัทมีวิศวกรรวมทั้งสิ้น 72 คน
    ซึ่งแบ่งตามอำนาจความรับผิดชอบในการบริการจัดการโครงการออกเป็น 3 ระดับ ดังนี้ (1)
    วิศวกรระดับผู้อำนวยการโครงการ (Project Director) และผู้จัดการโครงการ
    (Project Manager) จำนวน 26 คน (2) วิศวกรผู้ควบคุมงาน (Project Engineer)
    จำนวน 24 คน และ (3) วิศวกรประจำหน่วยงาน (Site Engineer) จำนวน 22 คน
    หรือแบ่งวิศวกรออกตามระบบงานที่ให้บริการได้เป็น 3 หน่วยงานบริการ ได้แก่ ระบบไฟฟ้า
    ระบบโทรคมนาคม และระบบปรับอากาศและระบบสุขาภิบาล ดังนี้

  --------------------------- ---------- --------------- -------------- -------
  ระดับ                        ระบบไฟฟ้า   ระบบโทรคมนาคม   ระบบปรับอากาศ   รวม
                                                         และสุขาภิบาล     

  วิศวกรระดับผู้อำนวยการโครงการ   23         2               1              26
  และผู้จัดการโครงการ                                                      

  วิศวกรผู้ควบคุมงาน              17         1               6              24

  วิศวกรประจำหน่วยงาน           17         4               1              22

  รวม                         57         7               8              72
  --------------------------- ---------- --------------- -------------- -------

บริษัทจะสามารถรับงานได้มากหรือน้อยนั้นจะขึ้นอยู่กับความสามารถในการควบคุมงานของวิศวกรระดับผู้อำนวยการโครงการและผู้จัดการโครงการ
และความสามารถในการควบคุมการทำงานของผู้รับเหมาช่วง เป็นสำคัญ โดยที่ผ่านมา
วิศวกรผู้อำนวยการโครงการและผู้จัดการโครงการแต่ละคนจะสามารถควบคุมงานได้ตั้งแต่ 2 -
4โครงการ ขึ้นอยู่กับขนาดและประเภทของโครงการ สำหรับผลการดำเนินงานในอดีต
วิศวกรผู้อำนวยโครงการแต่ละคนสามารถควบคุมงานอย่างน้อยคิดเป็นมูลค่า 300
ล้านบาทต่อสัญญาและผู้จัดการโครงการแต่ละคนสามารถคุมงานคิดเป็นมูลค่างานโดยเฉลี่ยประมาณ
150-200 ล้านบาท ทั้งนี้ ในทางปฏิบัติ
วิศวกรผู้ควบคุมงานสามารถควบคุมการปฏิบัติงานที่มีลักษณะแตกต่างกันได้
โดยมีผู้จัดการโครงการเป็นผู้ดูแลระบบงานโดยรวม

ผู้รับเหมาช่วง

บริษัทมีทีมผู้รับเหมาช่วงทั้งสิ้นประมาณ 91 ราย แยกตามประเภทของงานได้ดังนี้

1.  ผู้รับเหมาช่วงงานไฟฟ้า มีจำนวน 47 ราย

2.  ผู้รับเหมาช่วงงานด้านเสาโทรคมนาคม มีจำนวน 16 ราย

3.  ผู้รับเหมาช่วงงานด้านงานระบบ มีจำนวน 13 ราย

4.  ผู้รับเหมาช่วงงานโยธา มีจำนวน 15 ราย

    บริษัทมีเกณฑ์ในการคัดเลือกผู้รับเหมาช่วงของงานแต่ละประเภทดังต่อไปนี้

1.  ประวัติการรับงานในอดีต

2.  คุณภาพงานและความสามารถในการส่งมอบตามตารางเวลาที่กำหนด

3.  ทุนจดทะเบียน

4.  จำนวนพนักงาน

5.  เครื่องจักร อุปกรณ์ และเครื่องมือ

    นอกจากนี้
    บริษัทมีข้อกำหนดในสัญญาที่จะปรับผู้รับเหมาช่วงในกรณีที่ส่งมอบงานไม่ทันตามตารางเวลาที่กำหนด
    โดยสัญญาส่วนใหญ่จะระบุค่าปรับไว้วันละร้อยละ 0.10 ของราคางาน แต่ไม่เกินร้อยละ10
    ของมูลค่างานตามสัญญา อย่างไรก็ตาม
    ผู้จัดการโครงการและวิศวกรของโครงการจะมีการควบคุมและติดตามการทำงานของผู้รับเหมาช่วงอย่างใกล้ชิด
    เพื่อให้คุณภาพงานและการส่งมอบงานในแต่ละช่วงเป็นไปตามตารางเวลาที่กำหนด
    หากเป็นกรณีที่ผู้รับเหมาช่วงไม่สามารถส่งมอบงานได้ทันตามสัญญา
    ผู้จัดการโครงการจะเข้ามาแก้ไขปัญหาในส่วนนี้ทันที โดยพิจารณาเป็นกรณี เช่น
    กรณีที่ผู้รับเหมาช่วงขาดเงินทุนหมุนเวียน
    ผู้จัดการโครงการจะดำเนินงานลดมูลค่างานด้วยการเปลี่ยนสัญญารับเหมาช่วง
    และบริษัทจะเป็นผู้จัดหาวัสดุอุปกรณ์ให้
    หรือในกรณีที่ผู้รับเหมาช่วงประสบภาวะขาดแคลนแรงงาน
    ผู้จัดการโครงการจะดำเนินการลดมูลค่างานและจัดหาผู้รับเหมาช่วงรายใหม่เข้าไปเสริมในงานโครงการนั้นๆ
    ทันที เป็นต้น

    เงินทุนหมุนเวียน

    ในการดำเนินโครงการต่างๆ บริษัทใช้วงเงินสินเชื่อจากธนาคาร แบ่งเป็น

    (1) Bid Bond สำหรับการยื่นซองเสนอราคา ประมาณร้อยละ 5 ของมูลค่าสัญญา
    โดยมีอายุประมาณ 120 -150 วัน ตามระยะเวลาการพิจารณาของผู้ว่าจ้าง

    (2) Performance Bond สำหรับการลงนามสัญญา ประมาณร้อยละ 5-10 ของมูลค่าสัญญา
    โดยมีอายุตามสัญญาจ้าง

    (3) Advance Payment Bond สำหรับการรับเงินล่วงหน้า
    เพื่อนำมาใช้จ่ายเป็นเงินทุนหมุนเวียนสำหรับโครงการ ประมาณร้อยละ 10 –30
    ของมูลค่าสัญญา ตลอดอายุสัญญา และ

    (4) Retention Bond สำหรับการค้ำประกันผลงาน เป็นระยะเวลาประมาณ 1-2 ปี
    ประมาณร้อยละ 5 - 10 อายุประมาณ 1-2 ปี

    (5) วงเงินเพื่อใช้ในการซื้อวัสดุอุปกรณ์ LC DLC และ AVAL ประมาณร้อยละ 60
    ของมูลค่าสัญญา และ

    (6) วงเงินกู้ระยะสั้น เพื่อหมุนเวียนในการบริหารโครงการ (Promissory Note) ร้อยละ
    15-20 ของ มูลค่าสัญญา

    อย่างไรก็ตาม สัดส่วนการใช้วงเงินเชื่อและระยะเวลาของเงินค้ำประกันต่างๆ
    อาจมีการเปลี่ยนแปลง ขึ้นอยู่กับความจำเป็นในการใช้ดำเนินโครงการ
    โดยบริษัทยังมีความสามารถที่จะขอขยายวงเงินหนังสือค้ำประกันเพิ่มจากสถาบันการเงินได้อีกในอนาคต
    นอกจากนี้
    บริษัทยังสามารถนำโครงการที่มีมูลค่าสูงที่ประมูลได้ไปเป็นหลักประกันวงเงินสินเชื่อเพื่อใช้ในการดำเนินงานรวมทั้งการออกหนังสือค้ำประกันต่างๆ
    ในลักษณะ Project Finance ด้วย

    2.  ขั้นตอนการทำงานของบริษัท

ขั้นตอนก่อนเสนอราคา

+-----------------------------------------------------------------------+
| 1.  ศึกษาหาข้อมูลทางการตลาด ของลูกค้ากลุ่มเป้าหมาย เพื่อเสนอราคา                |
+-----------------------------------------------------------------------+

ขั้นตอนเตรียมการเสนอราคา

+-----------------------------------------------------------------------+
| 2.  ศึกษารายละเอียดเงื่อนไขประกวดราคา/เสนอราคา ได้แก่ คุณสมบัติผู้เสนอราคา       |
|     ขอบเขตงาน รายละเอียดทางเทคนิค ระยะเวลา เงื่อนไขการชำระเงิน บทปรับ       |
|     เงื่อนไขเฉพาะงาน ฯลฯ                                                |
|                                                                       |
| 3.  คิดต้นทุนโครงการ ทำเอกสารขอรับการสนับสนุนทางการเงินจากสถาบันการเงิน        |
|                                                                       |
| 4.  สรุปรายละเอียดทั้งหมด ขออนุมัติเสนอราคา/ยื่นซองประกวดราคา                  |
|                                                                       |
| 5.  ติดตามการพิจารณาการประกวดราคา/เสนอราคา ชี้แจงและให้ข้อมูล                |
|                                                                       |
| 6.  กรณีไม่ได้งาน สรุปข้อมูลการเสนอราคา                                     |
|     พร้อมทั้งติดตามขอหนังสือค้ำประกันซองประกวดราคาคืน                          |
+-----------------------------------------------------------------------+

ขั้นตอนเตรียมการก่อนเริ่มโครงการ

+-----------------------------------------------------------------------+
| 7. กรณีได้งาน แต่งตั้งผู้จัดการโครงการ                                        |
|                                                                       |
| 8. ศึกษารายละเอียดโครงการ สัญญา ขอบเขตงาน ระยะเวลา รายละเอียดทางเทคนิค     |
| การขออนุมัติแบบ                                                          |
|                                                                       |
|   ก่อสร้าง การส่งมอบงาน เงื่อนไขการชำระเงิน/การเบิกจ่ายเงิน เจ้าของงานผู้รับผิดชอบ  |
|   บทปรับ                                                               |
|                                                                       |
|   ผู้ที่ต้องติดต่อประสานงาน ขั้นตอนการดำเนินงาน ผู้เกี่ยวข้องทั้งทางเจ้าของงาน Supplier |
|   ผู้รับเหมาช่วง                                                          |
|                                                                       |
| หน่วยงานเกี่ยวข้อง                                                        |
|                                                                       |
| 9. ติดตามการลงนามสัญญาจ้างและจัดทำประกันภัยโครงการ                          |
|                                                                       |
| 10. ขออนุมัติผังโครงสร้างการบริหารงาน แผนงานดำเนินงาน งบประมาณ งบกระแสเงินสด  |
| ปริมาณ                                                                 |
|                                                                       |
| ความต้องการใช้วัสดุอุปกรณ์ พร้อมมีการปรับปรุงตามสภาพงานจริงเป็นระยะ               |
|                                                                       |
| 11. ขออนุมัติเปิดงาน รหัสโครงการ หมายเลขงานเพื่อคุมค่าใช้จ่าย และรายรับจากโครงการ |
|                                                                       |
| 12. ขอรับการสนับสนุนทางการเงินจากสถาบันการเงิน                              |
+-----------------------------------------------------------------------+

  ขั้นตอนการดำเนินงานโครงการ

+-----------------------------------------------------------------------+
|   13. ตั้งเบิกและติดตามรับเงินล่วงหน้า                                        |
|                                                                       |
| 14. จัด First Meeting ทั้งกับผู้ว่าจ้าง และบุคลากรที่เกี่ยวข้อง                     |
|                                                                       |
| 15. เตรียมความพร้อมเข้าทำงาน ได้แก่ เตรียมพื้นที่หน้างาน ขออนุญาตใช้พื้นที่ ถมดิน       |
|     ขอใช้น้ำ ไฟฟ้า เตรียมบุคลากร เครื่องจักรเครื่องมือเครื่องใช้                    |
|                                                                       |
| 16. จัดทำและจัดส่ง แบบรายละเอียดทางเทคนิค เสนอขออนุมัติจากผู้ว่าจ้าง              |
|                                                                       |
| 17. จัดส่งอุปกรณ์ทดสอบ และขออนุมัติใช้อุปกรณ์                                   |
|                                                                       |
| 18. ดำเนินการจัดซื้อจัดจ้าง                                                 |
|                                                                       |
| 19. ติดตาม ควบคุม กำกับ ดูแล ตรวจสอบ                                      |
|     การปฏิบัติงานหน้างานให้เป็นไปตามเงื่อนไขที่กำหนด วางแผนและจัดการเตรียม        |
|     วัสดุอุปกรณ์ กำลังคน เครื่องมือ บุคลากร ค่าใช้จ่าย และการส่งงวดงานเพื่อเบิกจ่ายเงิน |
|                                                                       |
| 20. ติดตามความ คืบหน้าโครงการ ควบคุม กำกับ ดูแล ได้แก่                        |
|                                                                       |
| -   จัดทำ Work Schedule พร้อมติดตามผลและ หากมีการเปลี่ยนแปลง เสนอขออนุมัติ     |
|                                                                       |
| -   จัดทำ Budget / Cash Flow พร้อมติดตามผล และหากมีการเปลี่ยนแปลง           |
|     เสนอขออนุมัติ                                                        |
|                                                                       |
| -   ติดตาม Drawing Status การส่งแบบ แคตตาล็อค ขออนุมัติ                     |
|                                                                       |
| -   ติดตาม Material and Equipment Status การออกใบสั่งซื้อ การ Inspection   |
|     การ Test การส่งของ                                                 |
|                                                                       |
| -   ควบคุม กำกับ ดูแล ผู้รับเหมาช่วง ด้านคุณภาพงาน ความคืบหน้าหน้างาน การส่งงวด    |
|     การเบิกผลงาน                                                       |
|                                                                       |
| -   จัดเตรียม บุคลากร เครื่องจักร เครื่องมือ เครื่องใช้ (Man-power and Machine    |
|     Tools)                                                            |
|                                                                       |
| -   Progress of Work                                                  |
|                                                                       |
| -   การเพิ่ม / ลดงาน สรุปขออนุมัติกับผู้ว่าจ้าง                                  |
|                                                                       |
| -   การ Reserves Right for Extension of Time ติดตามอนุมัติต่ออายุสัญญา       |
|                                                                       |
| -   ปัญหาอุปสรรค และการแก้ไข                                             |
|                                                                       |
| -   การส่งงวดงาน กับผู้ควบคุมงาน กรรมการตรวจรับ ติดตามการเบิกจ่ายเงิน           |
|                                                                       |
| -   สรุปต้นทุนค่าใช้จ่าย จัด Monthly meeting, Site Meeting                   |
+-----------------------------------------------------------------------+

ขั้นตอนจบโครงการ

+-----------------------------------------------------------------------+
|   21. จัดฝึกอบรมเจ้าหน้าที่ผู้ว่าจ้าง จัดทำ As-Built Drawing เอกสารคู่มือ           |
|                                                                       |
|   22. เคลียร์หน้างาน ส่งมอบงานงวดสุดท้าย                                    |
|                                                                       |
| 23. ขอ Provisional Acceptance Certificate และหนังสือรับรองผลงาน          |
|                                                                       |
| 24. ติดตามรับ Retention                                                 |
|                                                                       |
| 25. รวบรวมทรัพย์สิน เครื่องมือ วัสดุและอุปกรณ์เหลือใช้ส่งคืนคลังพัสดุ                  |
|                                                                       |
| 26. สรุปค่าใช้จ่าย รายรับ ขออนุมัติปิดโครงการ                                  |
|                                                                       |
| 27. สรุปประชุมผู้เกี่ยวข้อง ผลการดำเนินงาน ปัญหาอุปสรรค เพื่อเป็นข้อมูลโครงการต่อไป   |
|                                                                       |
| 28. เมื่อครบกำหนดการค้ำประกันการชำรุดบกพร่อง ขอ Final Acceptance            |
+-----------------------------------------------------------------------+

ระยะเวลาตั้งแต่บริษัทเข้าประมูลงานจนถึงการส่งมอบงานแล้วเสร็จจะอยู่ระหว่าง 6 เดือน ถึง 2
ปี ขึ้นอยู่กับขนาดของโครงการและความต้องการของลูกค้าเจ้าของโครงการ

3.3.3 วัสดุอุปกรณ์ที่ใช้ในการให้บริการ

บริษัทสามารถแบ่งวัสดุอุปกรณ์ที่ใช้ในการให้บริการได้เป็น 2 ประเภท คือ อุปกรณ์หลัก และ
วัสดุทั่วไป โดยอุปกรณ์หลักสามารถแบ่งได้ตามประเภทของงานได้ 5 ประเภท ได้แก่

1. อุปกรณ์สำหรับระบบไฟฟ้าแรงสูง ได้แก่ เครื่องกำเนิดไฟฟ้า หม้อแปลงไฟฟ้ากำลัง
หม้อแปลงลดแรงดัน หม้อแปลงลดกระแส สวิทช์เกียร์ อุปกรณ์เตือนไฟ สวิทช์ตัดตอน ลูกถ้วย
ตู้ควบคุมระบบไฟฟ้า สายไฟฟ้าล่อฟ้า เสาโครงเหล็ก และอุปกรณ์อื่น ๆ เป็นต้น

2. อุปกรณ์สำหรับระบบเสาโทรคมนาคม ได้แก่ เสาโครงเหล็กส่งสัญญาณ ล่อฟ้า และชุดต่อสายดิน
เป็นต้น

3. อุปกรณ์สำหรับระบบปรับอากาศ ได้แก่ เครื่องทำความเย็น หอผึ่งเย็น ปั๊มน้ำหมุนเวียน
เครื่องเป่าลมเย็น พัดลม อุปกรณ์ควบคุมอัตโนมัติ ฉนวนกันความร้อน สายไฟฟ้า และอุปกรณ์ตัดตอน
เป็นต้น

4. อุปกรณ์สำหรับระบบสุขาภิบาล ได้แก่ ปั๊มน้ำชนิดต่างๆ วาล์ว ตู้ควบคุมไฟฟ้าอัตโนมัติ
ท่อน้ำชนิดต่างๆ และมิเตอร์ชนิดต่างๆ เป็นต้น

5. อุปกรณ์สำหรับเสาโครงเหล็ก ได้แก่ เหล็กรูปพรรณ เหล็กรีดร้อน เหล็กฉาก เหล็กรางน้ำ
เหล็กเส้น และเหล็กเหนียวพิเศษ เป็นต้น

สำหรับรายละเอียดของวัสดุและอุปกรณ์หลักในแต่ละโครงการนั้น
จะมีความแตกต่างกันตามข้อกำหนดและลักษณะของงานของลูกค้าแต่ละราย
ดังนั้นก่อนที่บริษัทจะยื่นซองประมูลงานต่างๆ
เฉพาะในส่วนของวัสดุอุปกรณ์ที่มีคุณสมบัติเฉพาะทางด้านเทคนิค
ผู้จัดการโครงการจะเป็นผู้ติดต่อและเจรจากับผู้ผลิตวัสดุอุปกรณ์นั้นๆ อย่างน้อย 2 ราย
เพื่อให้ได้ข้อเปรียบเทียบทั้งด้านเทคนิค เงื่อนไขราคา กำหนดการส่งสินค้าและการชำระเงิน
ซึ่งจะเป็นข้อมูลพื้นฐานในการคำนวณต้นทุนโครงการก่อนยื่นประมูลงาน
และเมื่อโครงการได้รับการคัดเลือกจากลูกค้าแล้ว
ฝ่ายจัดซื้อจะดำเนินการเจรจาต่อรองกับผู้ผลิตวัสดุอุปกรณ์ที่มีคุณสมบัติเฉพาะด้านนั้นๆ อย่างน้อย 2
ราย อีกครั้งเพื่อให้ได้เงื่อนไขด้านราคาและการชำระเงินที่ดีที่สุด

ในส่วนของวัสดุทั่วไป เช่น ท่อน้ำประเภทต่างๆ อุปกรณ์ข้อต่อของท่อ ท่อร้อยสายไฟฟ้า สกรู น๊อต
เหล็กแผ่นสังกะสี ลวดเชื่อม เป็นวัสดุที่มีปริมาณความต้องการใช้ในทุกโครงการเป็นจำนวนมาก
ซึ่งวัสดุทั่วไปนี้สามารถจัดหาได้ง่ายและสามารถหาซื้อได้โดยทั่วไป
โดยฝ่ายจัดซื้อจะทำคำสั่งซื้อรวมกัน เพื่อลดต้นทุนต่อหน่วย

ทั้งนี้ สำหรับการติดตั้งระบบวิศวกรรมให้มีคุณภาพดีและตรงตามความต้องการของลูกค้า
บริษัทต้องจัดหาวัสดุและอุปกรณ์จากแหล่งที่เหมาะสม
และมีคุณภาพถูกต้องตามข้อกำหนดทางเทคนิคของผู้ว่าจ้างโดยสั่งซื้อวัสดุและอุปกรณ์จากผู้จัดจำหน่ายทั้งใน
และต่างประเทศ
ทั้งนี้บริษัทมีรายชื่อผู้จัดจำหน่ายวัสดุและอุปกรณ์ที่ผ่านการพิจารณาจากบริษัทในเรื่องของคุณภาพและบริการจนเป็นที่ยอมรับในเบื้องต้น
(Approved Venders List) จำนวน 489 ราย แยกตามลักษณะงานได้ดังนี้

1.  ผู้จัดจำหน่ายวัสดุอุปกรณ์สำหรับระบบไฟฟ้า 175 ราย

2.  ระบบเสาโทรคมนาคม 30 ราย

3.  ระบบปรับอากาศและระบบสุขาภิบาล 274 ราย

4.  เหล็กรูปพรรณ 10 ราย

    นอกจากนี้ บริษัทยังมีความสัมพันธ์ที่ดีกับผู้จำหน่ายวัสดุและอุปกรณ์
    เนื่องจากผู้จำหน่ายของบริษัทส่วนใหญ่จะติดต่อกับบริษัทมาเป็นระยะเวลานาน
    ทำให้บริษัทได้รับประโยชน์อาทิเช่น ส่วนลดพิเศษในการสั่งซื้อ ได้รับสินค้าทันตามกำหนดเวลา
    ได้รับความช่วยเหลือทางเทคนิค การช่วยเก็บรักษาสินค้าคงคลังที่ยังไม่ใช้งาน
    การป้องกันภาวะการขาดแคลนวัตถุดิบ เป็นต้น

    มูลค่าและสัดส่วนการจัดหาวัสดุและอุปกรณ์ของกลุ่มบริษัทในระยะ 3 ปีที่ผ่านมา เป็นดังนี้

    หน่วย : ล้านบาท

  ---------- ----------- --------- -------- ---------- -------- ---------- --------
  ประเภท     ประเภท      2549               2550                2551       

                         มูลค่า      ร้อยละ    มูลค่า       ร้อยละ    มูลค่า       ร้อยละ

  อุปกรณ์หลัก   ในประเทศ    387.8     79.75    1,222.09   83.85    1,298.41   94.32

             ต่างประเทศ   98.3      20.21    235.35     16.15    78.14      5.68

  วัสดุทั่วไป    ในประเทศ    0.20      0.04     0.00       0.00     0.00       0.00
  ---------- ----------- --------- -------- ---------- -------- ---------- --------

หมายเหตุ * อุปกรณ์หลักต่างประเทศที่บริษัทสั่งซื้อโดยส่วนใหญ่ คือ
อุปกรณ์สำหรับงานก่อสร้างสถานีไฟฟ้าย่อย เช่น สวิทซ์เกียร์ (Switch Gear) เป็นต้น

ในการสั่งซื้อวัสดุอุปกรณ์จากต่างประเทศ เช่น สวิทซ์เกียร์ ซึ่งเป็นอุปกรณ์ของสถานีไฟฟ้าย่อย
บริษัทมีนโยบายการบริหารความเสี่ยงจากอัตราแลกเปลี่ยน 2 วิธี ได้แก่
การทำสัญญาเงินตราต่างประเทศล่วงหน้า (Forward Contract)
หรือให้ลูกค้าเจ้าของโครงการเป็นผู้เปิดเลตเตอร์ออฟเครดิต (Letter of Credit : L/C)
ตรงกับผู้ผลิตวัสดุอุปกรณ์นั้นๆ

3.3.4 ผลกระทบต่อสิ่งแวดล้อม

บริษัทไม่มีข้อพิพาทใดๆ
เกี่ยวกับสิ่งแวดล้อมและไม่มีประวัติการกระทำความผิดตามกฎระเบียบเรื่องสิ่งแวดล้อมกับหน่วยงานภาครัฐ
นอกจากนี้บริษัทได้ปฏิบัติตามระเบียบของกรมโรงงานอุตสาหกรรม อุตสาหกรรมจังหวัด
และข้อกำหนดขององค์การบริหารส่วนตำบล
ซึ่งบริษัทได้ผ่านการตรวจสอบของคณะกรรมการองค์การบริหารส่วนตำบลประจำปี 2551 แล้ว

3.4 งานที่ยังไม่ได้ส่งมอบ

ณ วันที่ 31 ธันวาคม 2551 บริษัทมีงานที่ยังอยู่ระหว่างดำเนินการทั้งสิ้น 1,079.25 ล้านบาท
โดยมีรายละเอียดแบ่งตามมูลค่างานตามปีที่จะรับรู้รายได้ดังตารางต่อไปนี้